Kerberos (buwan)

Ang Kerberos (kilala dati bilang bilang S/2011 P 1 o P4) ay isang maliit na likas na satelayt ng Pluto na ang pagkakatuklas ay inanunsiyo noong 20 Hulyo 2011. Kinilala ito bilang ika-apat na satelayt ng Pluto, kaalinsunod sa pagkakatuklas sa Karonte (Charon) noong 1978 at Nix at Hidra (Hydra) noong 2005.

Pagkakatuklas 
Natuklasan ang S/2011 P 1 ng pangkat ng mga tagahalughog sa kompanyon ng Pluto gamit ang Teleskopyong Pangkalawakang Hubble noong 28 Hulyo 2011, gamit ang Wide Field Camera 3, habang nagkakaroon ng hula na may kahit anong singsing na maaaring taglayin ng Pluto. Isinagawa ang iba pang pagoobserba sa bagong natuklasan noong Hulyo 3 at 18 Hulyo 2011 at inanunsiyo ito bilang bagong buwan ng planeta noong 20 Hulyo 2011. Nakita ito sa sinupian ng mga larawan ng Hubble mula Perbrero 15, 2006 hanggang 25 Hunyo 2010. Ang ningning ng S/2011 P 1 ay humigit-kumulang 10% ng ningning ng Nix. Nakita ang buwan na ito dahil ang grupong nakadiskubre dito ay kumuhan ng mga 8-minuto na exposure; ang mga naunang pagtutuklas ay gumamit ng mga mas maikling exposure.

Pisikal na kaanyuan 
Batay sa kanyang tinantsang dayametro na , itinuturing na pinakamaliit na buwan ng Pluto ang S/2011 P 1. Nagmula ang ranggong dayametro mula sa posibleng ranggong heyometrikong albedo na 0.06 hanggang 0.35.

Kaanyuan ng Landas-tahakin 
Sinusuwestiyon sa mga kasalukuyang obserbasyon na ang buwang ito ay pabilog, ekwatoryal na landas-tahakin na may radyus na 59,000 km (may 37,000 milya).  Tumatahak ito sa rehiyon sa pagitan ng Nix at Hydra at nalilibot nito ang buong Pluto tuwing 32.1 araw ng mundo. Malapit ang tinatahak nito sa 1:5 resonatong orbital ni Karonte, kasama ang pagkakamali sa oras na may kukulangin 0.6%. Batay sa pagkalapit nit sa resonato sa pagitan ng Nix o Hidra at Karonte (1:4 at 1:6),malalaman kung gaano kalapit ang relasyon sa totoong resonato na maaaring magamit sa tamang kaalaman sa landas-tahakan ng S/2011 P 1, partikular na sa sinusundan nito.

Pinagmulan 
Tulad ng ibang buwan ng Pluto, hinihilanang nagmula ang S/2011 P 1 mula sa kalat ng malaking banggaan sa pagitan ng Pluto at iba pang Bagay sa Sinturong Kuiper belt, tulad ng "big whack" na naniniwala na nabuo rin ang Buwan mula rito.

Pagpapangalan 
Isang pormal na pangalan para sa S/2011 P 1 ang maaaring ilapit sa Pandaigdigang Unyong Pang-astronomiko ng pangkat na nakatuklas nito ilang linggo lamang pagkatapos matuklasan ito. Ayon sa pinuno ng pangkat na si Mark Showalter, isang pangalang malapit kay Hades at ilalim na munod ang pipiliin mula sa mitolohiyang Griyego.

Tignan Din 
 Mga buwan ng Pluto

Tandaan

Talababa 

Buwan (astronomiya)
Mga natuklasang bagay pangastronomiko noong 2011